text: Gymnastikglade efterskoleelever giver den gas i gryden
  05 april 2018 kl. 14.35
  Tusindvis af efterskoleelever er torsdag samlet i Forum Horsens til kæmpe gymnastikopvisning.
  Stemningen er i top, og tilskuerpladserne er fyldt til bristepunktet.
  - Det er som en gryde her i Forum Horsens. Eleverne er mega glade, og for mange er det årets store oplevelse, siger lærer på Ågård Efterskole, Jes Petersen, til TV SYD.
  Jes Petersen, lærer, Ågård Efterskole: "Eleverne skal se de andre skolers opvisninger. Det gælder også om at opleve og lære af hinandens forskelligheder."
  I løbet af torsdagen er 2.000 efterskoleelever fra 12 forskellige efterskoler på gulvet. Når holdene ikke er på gulvet, så følger de spændt med i de andre efterskoleelevers opvisninger.
  - Formålet med dagen er todelt. Eleverne skal se de andre skolers opvisninger. Nogle efterskoler har rigtig mange gymnaster, andre knapt så mange. Så det gælder også om at opleve og lære af hinandens forskelligheder.
  Jes Petersen, lærer, Ågård Efterskole: "Det er som en gryde her i Forum Horsens. Eleverne er mega glade, og for mange er det årets store oplevelse."
  De fleste af tilskuerne har relationer til dem på gulvet. Men opvisningen er åben for alle.
  - Der er naturligvis flest efterskoleelever. Men der er også forældre, venner og tidligere elever, der alle er glade for at lave gymnastik. Mange af de tidligere elever har selv haft en super oplevelse. Så de kommer tilbage – og gør en ting ud af det, slutter Jes Petersen.
  Efterskolernes gymnastikopvisning i Forum Horsens slutter med faneudmarch klokken 21.30. Se hele programmet på Ågård Efterskoles hjemmeside.
  